 **ΣΧΟΛΗ ΕΠΙΣΤΗΜΩΝ ΥΓΕΙΑΣ**

 **ΙΑΤΡΙΚΗ ΣΧΟΛΗ**

 **ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ**

 **«ΠΡΟΛΗΠΤΙΚΗ ΚΑΙ ΚΛΙΝΙΚΗ ΚΑΡΔΙΟΛΟΓΙΑ»**

**ΠΡΟKΗΡΥΞΗ**

Η Ιατρική Σχολή του Πανεπιστημίου Αθηνών, οργανώνει και λειτουργεί το Πρόγραμμα Μεταπτυχιακών Σπουδών στην **Προληπτική και Κλινική Καρδιολογία** για το Ακαδημαϊκό έτος 2018-2019 (ΦΕΚ υπό δημοσίευση).

Το ΠΜΣ οδηγεί στην απονομή **Διπλώματος Μεταπτυχιακών Σπουδών (M.Sc.)** στην «Προληπτική και Κλινική Καρδιολογία», μετά από κύκλο σπουδών διάρκειας τεσσάρων (4) ακαδημαϊκών εξαμήνων**. Τα τρία πρώτα εξάμηνα** αναφέρονται (α) στην Προληπτική Καρδιολογία, (β) στην Κλινική Καρδιολογία, (γ) στη Μεθοδολογία έρευνας, (δ) στην Πληροφορική της Υγείας – Η/Υ και (ε) στην Αντιμετώπιση Διοικητικών Καθηκόντων. **Στο τέταρτο εξάμηνο το ΠΜΣ διεξάγεται η Διπλωματική Εργασία**

Το ΠΜΣ λαμβάνει χώρα στη Β’ Πανεπιστημιακή Καρδιολογική Κλινική του Πανεπιστημιακού Γενικού Νοσοκομείου «ΑΤΤΙΚΟΝ» και αρχίζει τον Οκτώβριο 2018.

Στο ΠΜΣ γίνονται δεκτοί κάτοχοι τίτλου του Α΄ κύκλου σπουδών των Τμημάτων Ιατρικής, Νοσηλευτικής, Φαρμακευτικής, Μαιευτικής, Δημόσιας και Κοινοτικής Υγείας ΑΕΙ της ημεδαπής ή ομοταγών, αναγνωρισμένων από τον ΔΟΑΤΑΠ, ιδρυμάτων της αλλοδαπής, καθώς και απόφοιτοι άλλων Τμημάτων ΑΕΙ της ημεδαπής ή ομοταγών, αναγνωρισμένων της αλλοδαπής.

Επιπλέον, γίνονται δεκτοί ως υπεράριθμοι υπότροφοι και μέλη των κατηγοριών ΕΕΠ, ΕΔΙΠ και ΕΤΕΤ σύμφωνα με την παρ. 8 του άρ. 34 του Ν.4485/17.

Το κόστος συμμετοχής στο Μεταπτυχιακό Πρόγραμμα για κάθε φοιτητή είναι **1.000€/εξάμηνο**.

Αριθμός υποτροφιών θα δοθεί με βάση τα κριτήρια του Νόμου 4485/17 και τον Εσωτερικό Κανονισμό λειτουργίας του ΠΜΣ.

Η επιλογή ένταξης στο ΠΜΣ θα γίνει με βάση τα ακόλουθα κριτήρια:

1. Βαθμός Πτυχίου
2. Μέσος όρος βαθμολογίας σε τρία προπτυχιακά μαθήματα σχετικά με το γνωστικό αντικείμενο του ΠΜΣ
3. Επίδοση σε πτυχιακή εργασία, όπως αυτή προβλέπεται στον Α΄ κύκλο σπουδών
4. Αποδεδειγμένη επάρκεια της Αγγλικής γλώσσας.
5. Κατοχή δεύτερου πτυχίου Α΄ ή Β΄ κύκλου σπουδών
6. Ερευνητική δραστηριότητα
7. Δημοσιεύσεις
8. Αξιολόγηση συστατικών επιστολών.
9. Προσωπική συνέντευξη.

Οι ενδιαφερόμενοι καλούνται να υποβάλλουν τα ακόλουθα δικαιολογητικά, από **3/9/2018** μέχρι **18/9/2018,**  στη διεύθυνση: Πανεπιστημιακό Γενικό Νοσοκομείο «ΑΤΤΙΚΟΝ», Β’ Πανεπιστημιακή Καρδιολογική Κλινική, Ρίμινι 1, Χαϊδάρι, Τ.Κ. 12462, **Υπόψη κας. Λυγίας Κοκκαλιάρη** και στο e-mail **lugiakokkaliari\_14@hotmail.com.**

* Αίτηση, με την ένδειξη Πρόγραμμα Μεταπτυχιακών Σπουδών στη **Προληπτική και Κλινική Καρδιολογία**
* Πλήρες Βιογραφικό σημείωμα, που θα περιλαμβάνει στοιχεία για τις σπουδές, την ερευνητική ή την επαγγελματική δραστηριότητα και τα ενδιαφέροντα του υποψηφίου.
* Επικυρωμένο αντίγραφο πτυχίου ή βεβαίωση περάτωσης σπουδών συνοδευόμενο από παράρτημα διπλώματος ή αναλυτική βαθμολογία μαθημάτων
* Δημοσιεύσεις σε περιοδικά με κριτές (εάν υπάρχουν)
* Βεβαίωση ισοτιμίας από το ΔΟΑΤΑΠ για τους υποψήφιους που προέρχονται από Πανεπιστημιακές Σχολές της αλλοδαπής.
* Τεκμηρίωση επαρκούς γνώσης Αγγλικής ή άλλων ξένων γλωσσών, και για τους αλλοδαπούς τεκμηρίωση γνώσης της Αγγλικής και της Ελληνικής γλώσσας.
* Δύο συστατικές επιστολές από μέλη ΔΕΠ ΑΕΙ, οι οποίες θα αποσταλούν απ’ ευθείας στην Διεύθυνση: Πανεπιστημιακό Γενικό Νοσοκομείο «ΑΤΤΙΚΟΝ», Β’ Πανεπιστημιακή Καρδιολογική Κλινική, Ρίμινι 1, Χαϊδάρι, Τ.Κ. 12462, Υπόψη κας. Λ. Κοκκαλιάρη
* Φωτοτυπία δύο όψεων της αστυνομικής ταυτότητας
* Κάθε άλλο στοιχείο που, κατά τη γνώμη των υποψηφίων, θα συνέβαλλε ώστε η Επιτροπή Αξιολόγησης να σχηματίσει πληρέστερη και πιο ολοκληρωμένη άποψη.

**Οι υποψήφιοι θα ειδοποιηθούν για τις προφορικές συνεντεύξεις μετά την κατάθεση των δικαιολογητικών τους.**

Σχετικές πληροφορίες καθώς και τα απαιτούμενα Έντυπα της Αίτησης-Βιογραφικού Σημειώματος, των Συστατικών Επιστολών και της Έκθεσης Ενδιαφέροντος, παρέχονται από το Πανεπιστημιακό Γενικό Νοσοκομείο «ΑΤΤΙΚΟΝ», Β’ Πανεπιστημιακή Καρδιολογική Κλινική, Ρίμινι 1, Χαϊδάρι, Τ.Κ. 12462  **(κα. Λυγία Κοκκαλιάρη, Τηλ. 210-5832352 Fax: 210-5832351).** Oλα τα απαραίτητα έντυπα και η περιγραφή του ΠΜΣ αναφέρονται επίσης στην ιστοσελίδα με τη διεύθυνση: http://school.med.uoa.gr/καθώς και στο site της Β’ Πανεπιστημιακής Καρδιολογικής Κλινικής [www.cardiologyattikon.gr](http://www.cardiologyattikon.gr) .

**Ο Πρόεδρος της Ιατρικής Σχολής**

**Καθηγητής Πέτρος Π. Σφηκάκης**